Diari Oficial de la Generalitat Valenciana


Sumari del DOGV 5360, del 04-10-2006 (2006/10450)

RESOLUCIÓ de 18 de setembre de 2006, de la Universitat d'Alacant, per la qual es convoquen concursos d'accés a places de cossos de funcionaris docents universitaris.
---------------------------------------------------------------------------------------------------------------------------------------------------------------------

### Dades del document

Número de DOGV
:   5360

Data del DOGV
:   04-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/10117


Data del document
:   18-09-2006

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * personal docent
    * professió jurídica
    * ciències físiques
    * química
    * professió de la comunicació
    * concurs administratiu
    * universitat

RESOLUCIÓ de 18 de setembre de 2006, de la Universitat d'Alacant, per la qual es convoquen concursos d'accés a places de cossos de funcionaris docents universitaris. [2006/F10907]  
De conformitat amb el que disposa l'article 63 de la Llei Orgànica 6/2001, de 21 de desembre, d'Universitats, en l'article 14 del Reial Decret 774/2002, de 26 de juliol, pel qual es regula el sistema d'Habilitació nacional per a l'accés a Cossos de Funcionaris Docents Universitaris i el règim dels concursos d'accés respectius, modificat pel Reial Decret 338/2005, d'1 d'abril i segons el que estableix l'article 144 de l'Estatut de la Universitat d'Alacant i en la base 2 de la Normativa per la qual es regula el règim dels concursos d'accés als Cossos Docents Universitaris, de la Universitat d'Alacant.  
Aquest Rectorat, en ús de les seues competències, ha resolt convocar a concurs d'accés les places que es relacionen en l'Annex I de la present Resolució, d'acord amb les bases següents:  
1ª. Règim Jurídic.  
Aquest concurs d'accés es regirà per les bases d'aquesta convocatòria, que s'ajustaran al que estableix la Llei Orgànica 6/2001, de 21 de desembre, d'Universitats; el Reial Decret 774/2002, de 26 de juliol, pel qual es regula el sistema d'Habilitació nacional per a l'accés a Cossos de Funcionaris Docents Universitaris i el règim dels concursos d'accés respectius, modificat pel Reial Decret 338/2005, d'1 d'abril; l'Estatut de la Universitat d'Alacant, aprovat per Decret 73/2004, de 7 de maig, del Consell de la Generalitat (DOGV de 18 de maig del 2004); l'Acord de Consell de Govern de la Universitat d'Alacant de 30 de setembre del 2004, pel qual s'aprova la normativa que regula el règim dels concursos d'accés als Cossos Docents Universitaris, i la resta de normativa d'aplicació general.  
2ª. Requisits dels candidats.   
Per a ser admesos a aquest concurs d'accés s'hauran de reunir els següents requisits, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió:  
a) Tenir complits divuit anys d'edat i no haver arribat a l'edat de jubilació.  
b) No patir malaltia o discapacitat que li impedisca l'acompliment de les funcions corresponents a professor d'Universitat.  
c) No haver sigut separat, per mitjà d'expedient disciplinari, del servei de qualsevol administració o ocupació pública, ni trobar-se inhabilitat penalment per a l'exercici de funcions públiques. En el cas d'aspirants la nacionalitat dels quals no siga l'espanyola, igualment no estar sotmesos a sanció disciplinària o condemna penal que impedisca, en el seu estat, l'accés a la funció pública.  
d) Estar habilitats per al cos i àrea de què es tracte, d'acord amb el que estableix l'article 15 del Reial Decret 774/2002, de 26 de juliol, modificat pel Reial Decret 338/2005, d'1 d'abril.  
e) Els aspirants que no siguen de nacionalitat espanyola hauran d'acreditar un coneixement de l'espanyol adequat per al desenvolupament de les seues funcions.   
f) Els aspirants que sol·liciten plaça en què s'establisca l'ensenyament en valencià, serà necessari que n'acrediten el coneixement a nivell mitjà.  
3ª. Sol·licituds.  
3.1. Els que desitgen prendre part en el concurs d'accés remetran la corresponent sol·licitud al Rector de la Universitat d'Alacant (Campus de Sant Vicent del Raspeig, Ap. 99, E-03526 . Alacant), per qualsevol dels procediments establits en l'art. 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en el termini de vint dies hàbils a comptar des de l'endemà de la publicació d'aquesta convocatòria en el Boletín Oficial del Estado. Les sol·licituds que es presenten a través de les Oficines de Correus hauran d'anar en sobre obert perquè l'empleat de Correus puga estampar en cada una d'elles el segell de dates abans del seu certificat. Aquesta sol·licitud, que s'ajustarà al model que s'acompanya en l'Annex II d'aquesta convocatòria, degudament emplenada, anirà acompanyada dels següents documents:  
a) Fotocòpia del document nacional d'identitat o, en cas d'estrangers, del document que acredite la seua identitat i data de naixement.  
b) Fotocòpia del document que acredite estar habilitat per al cos i àrea de què es tracte, d'acord amb el que estableix l'art. 15 del Reial Decret 774/2002, de 26 de juliol, modificat pel Reial Decret 338/2005, d'1 d'abril.  
En cas de ser funcionari dels cossos docents universitaris, hauran de presentar document que acredite el cos i àrea de coneixement.  
c) Fotocòpia, si escau, d'acreditació del compliment del requisit lingüístic que recull la base 2. e) que, segons el que estableix el Reial Decret 1137/2002, de 31 d'octubre, pel qual es regulen els .Diplomes d'espanyol com a llengua estrangera (DELE)., pot fer-se a través del Diploma d'espanyol (nivell superior), o document equivalent. Si no n'hi ha, l'acreditació del dit coneixement es determinarà per la comissió en el desenvolupament de la prova prevista en la base 6.3, d'acord amb el que estableix l'art. 9 del Reial Decret 543/2001, de 18 de maig, sobre accés a l'ocupació pública de l'administració General de l'Estat i els seus Organismes públics de nacionals d'altres Estats a què és d'aplicació el dret a la lliure circulació de treballadors.   
d) Fotocòpia, si escau, d'acreditació del compliment del requisit lingüístic que recull la base 2. f) per mitjà d'algun dels documents següents: certificat de Capacitació Docent en Valencià de la Conselleria de Cultura, Educació i Esport; certificat de Nivell Mitjà dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català; certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
e) Resguard que justifique el pagament de 24,82 euros en concepte de drets d'examen, que s'ingressaran, en efectiu o per mitjà de transferència bancària, en la Caixa d'Estalvis del Mediterrani (VXI-3859) d'Alacant, en el compte número 0540003/71 de l'Oficina 3191, DC 11, referenciant, a més del nom i els cognoms, el número del concurs i de la plaça.   
3.2. Les dades de caràcter personal dels documents aportats pels aspirants quedaran incloses en el fitxer automatitzat de Personal d'aquesta Universitat i estaran subjectes al que estableix la Resolució d'aquesta Universitat de 17 de desembre del 2002 (DOGV de 15 de gener del 2003), per la qual es regulen els fitxers automatitzats de dades de caràcter personal.   
4ª. Relació d'admesos i exclosos.  
4.1. Finalitzat el termini de presentació de sol·licituds, el Rector de la Universitat d'Alacant, en el termini màxim de 10 dies hàbils, dictarà resolució, que es publicarà en el Diari Oficial de la Generalitat Valenciana, en el tauler d'anuncis de l'edifici de Rectorat i en la pàgina web del Servei de Selecció i Formació (http://www.ua.es/va/servicios/syf/acceso\_pdi/index.html), en què constarà la relació provisional d'admesos i exclosos, indicant-se en aquest cas les causes d'exclusió. Contra aquesta resolució els interessats podran presentar reclamació o esmena en el termini de deu dies hàbils, a comptar des del següent al de la seua publicació.  
4.2. Finalitzat el termini, es publicarà en els mateixos llocs la resolució en què, a més de declarar aprovada la relació definitiva d'admesos i exclosos, es publicarà el lloc, data i hora de celebració de l'acte de presentació referit en la base 6a. Contra aquesta resolució, que posa fi a la via administrativa, es podrà interposar recurs de reposició en el termini d'un mes o, directament, recurs contenciós administratiu en el termini de dos mesos, a comptar des de l'endemà de la publicació de la citada resolució, conforme a l'art. 46 de la Llei 29/1998, de 13 de juliol, reguladora de la Jurisdicció Contenciós Administrativa.  
4.3. Els candidats que resulten exclosos en la relació definitiva podran sol·licitar el reintegrament de les taxes per drets d'examen, per mitjà d'instància dirigida al Vicerector de Planificació Econòmica de la Universitat d'Alacant, en què es farà constar, entre altres dades, els de tipus bancari on es farà efectiva la transferència.  
5ª. Comissions del concurs d'accés.   
5.1. La composició de la Comissió Jutjadora corresponent a cada concurs figura en l'Annex IV d'aquesta convocatòria.   
5.2. Les Comissions jutjadores hauran de constituir-se en el termini màxim de 2 mesos a comptar des de l'endemà de la publicació de la convocatòria del concurs d'accés i hauran d'ajustar-se en el seu funcionament al que estableix la base 6 i següents de la Normativa de desenvolupament d'aquesta Universitat.  
6ª. Criteris de valoració i proves.  
6.1. Criteris de valoració. Hauran d'ajustar-se als criteris bàsics establits en l'art. 145.2 de l'Estatut de la Universitat d'Alacant, als criteris generals que recull la base 5 de la Normativa de desenvolupament d'aquesta Universitat i als criteris específics aprovats per Consell de Govern, que figuren en l'Annex V d'aquesta convocatòria.   
Aquests criteris seran fixats per la Comissió en l'acte de constitució d'aquesta i publicats en els locals on se celebre la sessió, en el tauler d'anuncis de Rectorat i en la pàgina web del Servei de Selecció i Formació.  
6.2. Presentació. En l'acte de constitució anteriorment referit la Comissió establirà la data, hora i lloc de celebració de l'acte de presentació dels concursants, que comunicarà al Rector, per a l'oportuna publicació amb una antelació mínima de cinc dies hàbils, en la resolució referida en la base 4.2. d'aquesta convocatòria.  
En l'acte de presentació, que serà públic, els concursants entregaran al President de la Comissió el seu historial acadèmic, docent i investigador per quintuplicat, així com un exemplar de les publicacions i documents acreditatius dels mèrits adduïts i, si escau i per quintuplicat, el programa raonat corresponent al perfil de la plaça convocada. El curriculum vitae haurà d'ajustar-se al model que figura en l'Annex III de la present convocatòria.   
En aquest mateix acte, la Comissió establirà el termini fixat perquè qualsevol concursant puga examinar la documentació entregada per la resta de concursants, i que en cap cas serà inferior a un dia.   
Després de l'acte de presentació, la Comissió farà pública en els locals on se celebre la sessió, en el tauler d'anuncis de Rectorat i en la pàgina web del Servei de Selecció i Formació, una resolució que indique la data, hora i lloc per a la realització de la prova, que tindrà lloc en el termini màxim de 5 dies a comptar des de l'endemà de l'acte de presentació.   
6.3. Prova.  
Els concursos d'accés constaran d'una única prova que consistirà en l'exposició oral dels mèrits i historial acadèmic, docent i investigador i de gestió dels concursants. En el cas de places convocades amb perfil docent, d'acord amb el que estableix l'art. 14.3 del RD 774/2002, de 26 de juliol, modificat pel Reial Decret 338/2005, d'1 d'abril, s'inclourà a més l'exposició d'un programa raonat corresponent al perfil de la plaça convocada. L'exposició dels mèrits i historial de cada un dels candidats, junt amb el programa raonat de la matèria, tindrà una duració màxima d'una hora. Seguidament, la Comissió podrà formular preguntes i aclariments, debatent amb el concursant tots aquells aspectes que estime rellevants durant un temps màxim de dues hores.   
Finalitzada la prova, cada membre de la Comissió emetrà un informe raonat i una puntuació de 0 a 10, ajustat als criteris de valoració prèviament acordats per la Comissió, sobre els mèrits i historial de cada un dels concursants.  
7ª. Proposta de provisió i reclamacions.  
7.1. Finalitzat el procés, la Comissió efectuarà una proposta de provisió que es publicarà en el tauler d'anuncis de Rectorat i en la pàgina web del Servei de Selecció i Formació, que consistirà en una relació de tots els candidats per ordre de preferència per al seu nomenament.  
7.2. Contra les propostes de les Comissions dels concursos d'accés es podrà presentar reclamació davant del Rector en el termini màxim de 10 dies, a comptar des de l'endemà de la seua publicació en el tauler d'anuncis de Rectorat.  
7.3. Els candidats proposats per a cada plaça, en el termini màxim de 20 dies a comptar des de l'endemà de la publicació de la proposta de provisió, hauran d'acreditar el compliment dels requisits establits en la convocatòria per mitjà de la presentació de la següent documentació:   
a) Fotocòpia compulsada del document nacional d'identitat o document equivalent.  
b) Documentació acreditativa de reunir els requisits dels articles 5 i 15 del RD 774/2002, de 26 de juliol, modificat pel Reial Decret 338/2005, d'1 d'abril.  
c) Certificat mèdic oficial de no patir malaltia ni defecte físic o psíquic per a l'acompliment de les funcions corresponents a Professor d'Universitat.  
d) Declaració jurada de no haver sigut separat de l'administració de l'Estat, Institucional o Local, ni de les Administracions de las Comunitats Autònomes, en virtut d'expedient disciplinari, i no trobar-se inhabilitat per a l'exercici de la funció pública. Els aspirants que no posseïsquen la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que impedisca en el seu Estat l'accés a la funció pública.  
e) Els que tingueren la condició de funcionaris públics de carrera, estaran exempts de justificar els documents i requisits dels apartats b) i c), i hauran de presentar certificació del Ministeri, o Organisme de què depenguen, que acredite la seua condició de funcionaris i totes les circumstàncies que consten en el seu full de serveis.  
8ª. Nomenament i presa de possessió.   
8.1. Una vegada fet el tràmit anterior, el Rector efectuarà el nomenament del candidat/s proposat/s, que serà publicat en el Butlletí Oficial de l'Estat i en el Diari Oficial de la Generalitat Valenciana i comunicat als registres oportuns i a la Secretaria General del Consell de Coordinació Universitària, especificant la denominació de la plaça, cos i àrea de coneixement.   
8.2. Presa de possessió. En el termini màxim 20 dies, a comptar des de l'endemà de la publicació del nomenament en el BOE, el candidat proposat haurà de prendre possessió.   
Alacant, 18 de setembre de 2006.. El rector, p. d. (Res. Rectoral 25.01.2005), el vicerector d'Ordenació Acadèmica i Professorat: Antonio Marcilla Gomis.  
ANNEX I  
Concurs nombre: CA012  
Nombre de places: Una  
Cos a què pertany la plaça: Catedràtic d'Universitat (DF02571)  
Àrea de coneixement: Didàctica de les Ciències Experimentals  
Departament: Didàctica General i Didàctiques Específiques  
Activitats a realitzar: Formació del professorat de primària i secundària en Didàctica de les Ciències Experimentals (Física)  
Concurs nombre: CA006  
Nombre de places: Una  
Cos a què pertany la plaça: Professor Titular d'Universitat (DF02570)  
Àrea de coneixement: Dret Penal  
Departament: Dret Internacional Públic i Dret Penal  
Activitats a realitzar: Assignatures pròpies de l'àrea de Dret Penal  
Concurs nombre: CA007  
Nombre de places: Una  
Cos a què pertany la plaça: Professor Titular d'Universitat (DF02575)  
Àrea de coneixement: Comunicació Audiovisual i Publicitat  
Departament: Sociologia II, Psicologia, Comunicació i Didàctica  
Activitats a realitzar: Creativitat Publicitària I  
Concurs nombre: CA008  
Nombre de places: Una  
Cos a què pertany la plaça: Professor Titular d'Universitat (DF02572)  
Àrea de coneixement: Física Aplicada  
Departament: Física, Enginyeria de Sistemes i Teoria de Senyal  
Activitats a realitzar: Docència en Fonaments Físics de la Informàtica i investigació en Adquisició i Processat de Senyals  
Concurs nombre: CA009  
Nombre de places: Una  
Cos a què pertany la plaça: Professor Titular d'Universitat (DF02573)  
Àrea de coneixement: Física Aplicada  
Departament: Física, Enginyeria de Sistemes i Teoria de Senyal  
Activitats a realitzar: Docència en Fonaments Físics de l'Arquitectura Tècnica i investigació en Materials de Registre Hologràfic  
Concurs nombre: CA010  
Nombre de places: Una  
Cos a què pertany la plaça: Professor Titular d'Universitat (DF02574)  
Àrea de coneixement: Física Aplicada  
Departament: Física, Enginyeria de Sistemes i Teoria de Senyal  
Activitats a realitzar: Docència en Acústica i investigació en Acústica Arquitectònica i Transductors Acústics  
Concurs nombre: CA011  
Nombre de places: Una  
Cos a què pertany la plaça: Professor Titular d'Universitat (DF02576)  
Àrea de coneixement: Química Inorgànica  
Departament: Química Inorgànica  
Activitats a realitzar: Docència i investigació en Química Inorgànica  
ANNEX IV  
CONCURS Nº: CA012  
Nº DE PLAZA: DF02571  
CATEGORÍA DE LA PLAÇA: catedràtic d'universitat  
ÀREA DE CONEIXEMENT: Didàctica de les Ciències Experimentals  
COMISSIÓ TITULAR   
PRESIDENT: Narciso Sauleda Pares, catedràtic d'universitat de la Universitat d'Alacant   
SECRETARI: Carlos Furió Más, catedràtic d'universitat de la Universitat de València   
VOCAL: Pedro Cañal De León, catedràtic d'universitat de la Universidad de Sevilla   
VOCAL: Esteban de Manuel Torres, catedràtic d'universitat de la Universitat de Granada   
VOCAL: Rafael Porlan Ariza, catedràtic d'universitat de la Universitat de Sevilla   
COMISSIÓ SUPLENT   
PRESIDENT: Mercè Izquierdo Aymerich, catedràtica d'universitat de la Universitat Autònoma de Barcelona   
SECRETARI: Enrique Banet Hernández, catedràtic d'universitat de la Universitat de Múrcia   
VOCAL: Neus Sanmartí Puig, catedràtica d'universitat de la Universitat Autònoma de Barcelona   
VOCAL: Frco. Javier Perales Palacios, catedràtic d'universitat de la Universitat de Granada   
VOCAL: Fermín Mª González García, catedràtic d'universitat de la Universitat Pública de Navarra   
CONCURS Nº: CA006  
Nº DE PLAZA: DF02570  
CATEGORÍA DE LA PLAÇA: professor titular d'universitat  
ÀREA DE CONEIXEMENT: Dret Penal  
COMISSIÓ TITULAR   
PRESIDENT: Tomás Salvador Vives Antón, catedràtic d'universitat de la Universitat de València   
SECRETARI: Javier Boix Reig, catedràtic d'universitat de la Universitat de València   
VOCAL: Bernardo Del Rosal Blasco, catedràtic d'universitat de la Universitat d'Alacant   
VOCAL: Esperanza Vaello Esquerdo, professora titular d'Universitat de la Universitat d'Alacant   
VOCAL: Carmen Juanatey Dorado, professora titular d'universitat de la Universitat d'Alacant   
COMISSIÓ SUPLENT   
PRESIDENT: José Luis González Cussac, catedràtic d'universitat de la Universitat Jaume I de Castelló   
SECRETARI: Angeles Jareño Leal, professora titular d'universitat de la Universitat de València   
VOCAL: Mª José Segura García, professora titular d'universitat de la Universitat d'Alacant   
VOCAL: María del Mar Carrasco Andrino, professora titular d'universitat de la Universitat d'Alacant   
VOCAL: Javier Mira Benavent, professor titular d'universitat de la Universitat de València   
CONCURS Nº: CA007  
Nº DE PLAZA: DF02575  
CATEGORÍA DE LA PLAÇA: professor titular d'universitat  
ÀREA DE CONEIXEMENT: Comunicació Audiovisual i Publicitat  
COMISSIÓ TITULAR   
PRESIDENT: Armando Balsebre Torroja, catedràtic d'universitat de la Universitat Autònoma de Barcelona   
SECRETARI: Raúl Rodríguez Ferrándiz, professor titular d'universitat de la Universitat d'Alacant   
VOCAL: Pedro Barea Monge, professor titular d'universitat de la Universitat del País Basc   
VOCAL: Demetrio Brisset Martín, professor titular d'universitat de la Universitat de Màlaga   
VOCAL: Emilio Feliu García, professor titular d'universitat de la Universitat d'Alacant   
COMISSIÓ SUPLENT   
PRESIDENT: Rafael Utrera Macías, catedràtic d'universitat de la Universitat de Sevilla   
SECRETARI: Francesc Serra i Casals, professor titular d'universitat de la Universitat Pompeu Fabra   
VOCAL: Marta Martín Llaguno, professor titular d'universitat de la Universitat d'Alacant   
VOCAL: Juan Rey Fuentes, professor titular d'universitat de la Universitat de Sevilla   
VOCAL: Francisco Perales Bazo, professor titular d'universitat de la Universitat de Sevilla   
CONCURS Nº: CA008  
Nº DE PLAZA: DF02572  
CATEGORÍA DE LA PLAÇA: professor titular d'universitat  
ÀREA DE CONEIXEMENT: Física Aplicada  
COMISSIÓ TITULAR   
PRESIDENT: Augusto Beléndez Vázquez, catedràtic d'universitat de la Universitat d'Alacant   
SECRETARI: José Miguel Torrejón Vázquez, catedràtic d'escola universitària de la Universitat d'Alacant   
VOCAL: Jaime Llinares Galiana, catedràtic d'universitat de la Universitat Politècnica de València   
VOCAL: José Guillermo Bernabeu Pastor, catedràtic d'escola universitària de la Universitat d'Alacant   
VOCAL: Jaime Ramis Soriano, catedràtic d'escola universitària de la Universitat Politècnica de València   
COMISSIÓ SUPLENT   
PRESIDENT: Hermelando Estellés Belenguer, catedràtic d'universitat de la Universitat Politècnica de València   
SECRETARI: Antonio Durá Domenech, catedràtic d'escola universitària de la Universitat d'Alacant   
VOCAL: Francisco Belmar Ibáñez, catedràtic d'escola universitària de la Universitat Politècnica de València   
VOCAL: Miguel Angel Satorre Aznar, professor titular d'universitat de la Universitat Politècnica de València   
VOCAL: Arturo Serna Ballester, catedràtic d'escola universitària de la Universitat Miguel Hernández d'Elx   
CONCURS Nº: CA009  
Nº DE PLAZA: DF02573  
CATEGORÍA DE LA PLAÇA: professor titular d'universitat  
ÀREA DE CONEIXEMENT: Física Aplicada  
COMISSIÓ TITULAR   
PRESIDENT: Augusto Beléndez Vázquez, catedràtic d'universitat de la Universitat d'Alacant   
SECRETARI: José Miguel Torrejón Vázquez, catedràtic d'escola universitària de la Universitat d'Alacant   
VOCAL: Antonio Durá Domenech, catedràtic d'escola universitària de la Universitat d'Alacant   
VOCAL: José Guillermo Bernabeu Pastor, catedràtic d'escola universitària de la Universitat d'Alacant   
VOCAL: Jaime Ramis Soriano, catedràtic d'escola universitària de la Universitat Politècnica de València   
COMISSIÓ SUPLENT   
PRESIDENT: Jaime Llinares Galiana, catedràtic d'universitat de la Universitat Politècnica de València   
SECRETARI: Miguel Angel Satorre Aznar, professor titular d'universitat de la Universitat Politècnica de València   
VOCAL: Francisco Belmar Ibáñez, catedràtic d'universitat de la Universitat Politècnica de València   
VOCAL: Hermelando Estellés Belenguer, catedràtic d'universitat de la Universitat Politècnica de València   
VOCAL: Emilio Gómez González, professor titular d'universitat de la Universitat de Sevilla   
CONCURS Nº: CA010  
Nº DE PLAZA: DF02574  
CATEGORÍA DE LA PLAÇA: Professor Titular d'Universitat  
ÀREA DE CONEIXEMENT: Física Aplicada  
COMISSIÓ TITULAR   
PRESIDENT: Augusto Beléndez Vázquez, catedràtic d'universitat de la Universitat d'Alacant   
SECRETARI: Antonio Durá Domenech, catedràtic d'escola universitària de la Universitat d'Alacant   
VOCAL: José Guillermo Bernabeu Pastor, catedràtic d'escola universitària de la Universitat d'Alacant   
VOCAL: Jesús Alba Fernández, catedràtic d'escola universitària de la Universitat Politècnica de València   
VOCAL: José Miguel Torrejón Vázquez, catedràtic d'escola universitària de la Universitat d'Alacant   
COMISSIÓ SUPLENT   
PRESIDENT: Jaime Llinares Galiana, catedràtic d'universitat de la Universitat Politècnica de València   
SECRETARI: Víctor Espinosa Roselló, professor titular d'universitat de la Universitat Politècnica de València   
VOCAL: Francisco Belmar Ibáñez, catedràtic d'escola universitària de la Universitat Politècnica de València   
VOCAL: Hermelando Estellés Belenguer, catedràtic d'universitat de la Universitat Politècnica de València   
VOCAL: Miguel Angel Satorre Aznar, professor titular d'universitat de la Universitat Politècnica de València   
CONCURS Nº: CA011  
Nº DE PLAZA: DF02576  
CATEGORÍA DE LA PLAÇA: Professor Titular d'Universitat  
ÀREA DE CONEIXEMENT: Química Inorgànica  
COMISSIÓ TITULAR   
PRESIDENT: Angel Linares Solano, catedràtic d'universitat de la Universitat d'Alacant   
SECRETARI: Diego Cazorla Amorós, catedràtic d'universitat de la Universitat d'Alacant   
VOCAL: Carlos Moreno Castilla, catedràtic d'universitat de la Universitat de Granada   
VOCAL: Concepción Salinas Martínez de Lecea, catedràtic d'universitat de la Universitat d'Alacant   
VOCAL: José Rivera Utrilla, catedràtic d'universitat de la Universitat de Granada   
COMISSIÓ SUPLENT   
PRESIDENT: Francisco Rodríguez Reinoso, catedràtic d'universitat de la Universitat d'Alacant   
SECRETARI: Juan Antonio Alcañiz Monge, professor titular d'universitat de la Universitat d'Alacant   
VOCAL: Antonio Sepúlveda Escribano, catedràtic d'universitat de la Universitat d'Alacant   
VOCAL: Mª José Illán Gómez, professor titular d'universitat de la Universitat d'Alacant   
VOCAL: M. Carmen Román Martínez, professor titular d'universitat de la Universitat d'Alacant   
ANNEX V  
Criteris específics de valoració  
CONCURS Nº: CA012  
Nº DE PLAÇA: DF02571  
CATEGORÍA DE LA PLAÇA: Catedràtic d'Universitat  
ÀREA DE CONEIXEMENT: Didàctica de les Ciències Experimentals  
Investigació: 50%  
Activitat investigadora desenvolupada i direcció d'equips d'investigació i de tesis doctorals  
Docència: 30%  
Entre altres, participació en activitats d'innovació pedagògica  
Gestió: 10%  
Altres: 10%  
Entre altres, coneixement del valencià  
CONCURS Nº: CA006  
Nº DE PLAÇA: DF02570  
CATEGORÍA DE LA PLAÇA: Professor Titular d'Universitat  
ÀREA DE CONEIXEMENT: Dret Penal  
Investigació: 40%  
Activitat investigadora desenvolupada i direcció d'equips d'investigació i de tesis doctorals  
Docència: 40%  
Entre altres, participació en activitats d'innovació pedagògica  
Gestió: 10%  
Altres: 10%  
Entre altres, coneixement del valencià  
CONCURS Nº: CA007  
Nº DE PLAÇA: DF02575  
CATEGORÍA DE LA PLAÇA: Professor Titular d'Universitat  
ÀREA DE CONEIXEMENT: Comunicació Audiovisual i Publicitat  
Investigació: 40%  
Activitat investigadora desenvolupada i direcció d'equips d'investigació i de tesis doctorals  
Docència: 40%  
Entre altres, participació en activitats d'innovació pedagògica  
Gestió: 10%  
Altres: 10%  
CONCURS Nº: CA008  
Nº DE PLAÇA: DF02572  
CATEGORÍA DE LA PLAÇA: Professor Titular d'Universitat  
ÀREA DE CONEIXEMENT: Física Aplicada  
Investigació: 40%  
Centrada en la matèria investigadora del perfil de la plaça  
Docència: 40%  
Centrada en la matèria docent del perfil de la plaça  
Gestió: 10%  
Altres: 10%  
CONCURS Nº: CA009  
Nº DE PLAÇA: DF02573  
CATEGORÍA DE LA PLAÇA: Professor Titular d'Universitat  
ÀREA DE CONEIXEMENT: Física Aplicada  
Investigació: 40 %  
Centrada en la matèria investigadora del perfil de la plaça  
Docència: 40%  
Centrada en la matèria docent del perfil de la plaça  
Gestió: 10%  
Altres: 10%  
CONCURS Nº: CA010  
Nº DE PLAÇA: DF02574  
CATEGORÍA DE LA PLAÇA: Professor Titular d'Universitat  
ÀREA DE CONEIXEMENT: Física Aplicada  
Investigació: 40 %  
Centrada en la matèria investigadora del perfil de la plaça  
Docència: 40%  
Centrada en la matèria docent del perfil de la plaça  
Gestió: 10%  
Altres: 10%  
CONCURS Nº: CA011  
Nº DE PLAÇA: DF02576  
CATEGORÍA DE LA PLAÇA: Professor Titular d'Universitat  
ÀREA DE CONEIXEMENT: Química Inorgànica  
Investigació: 40%  
Docència: 40%  
Gestió: 10%  
Altres: 10%